Cum arată și cât costă cel mai scump apartament din Cluj. Are piscină de mărimea unei garsoniere.
Cel mai scump apartament de pe piaţa clujeană costă 590.000 de euro. Apartament e dotat cu piscină şi saună. Apartamentul-spa e cât trei apartamente cu trei camere.
Te-ai gândit vreodată cum ar fi să
locuiești într-un apartament-spa, cu piscină și saună, de dimensiunea a trei apartamente
cu câte trei camere fiecare? Visul îți poate deveni realitate dacă vrei să te
muți în Cluj și să scoți din buzunar 590.000 de euro. Pentru că atât costă cel
mai scump apartament disponibil pe piaţă în Cluj-Napoca.Apartamentul îți oferă o piscină cât o garsonieră, de 36 de metri pătrați, care are şi cascadă. "Poţi să te simţi bine, să te relaxezi, să faci o saună, o piscină, să stai frumos în zona de plajă, să serveşti un pahar de suc sau de vin“, spune omul de afaceri Adrian Marţian.În camera piscinei, care dispune de centrală termică proprie, proprietarul a instalat un bar, un televizor, un şemineu, dar şi şezlonguri pentru relaxare. În total, apartamentul are o suprafaţă utilă cam cât trei apartamente cu trei camere, 175 de metri pătraţi."Apartamentul din Bună Ziua este, într-adevăr, cel mai scump apartament din Cluj. Adevărul este nici nu sunt prea multe apartamente cu piscină, asta îl face să fie unic“, confirmă Mihai Pop, director de vânzări al unei agenţii imobiliare.